Rollag

**Rollag** er er et bygdelag og en kommune i Numedal i Buskerud fylke. Den grenser i nord til Nore og Uvdal, i øst mot Sigdal, i sør mot Flesberg og i vest mot Tinn. Kommunens høyeste punkt er Storegrønut (1289&nbsp;moh.), som ligger på Vegglifjell.

## Naturvern
Verneområder i Rollag kommune (alfabetisk):
* Lunnane naturreservat, opprettet 10. juni 2005, 207 da
* Skirvedalen naturreservat, opprettet 9. juli 1993, 18&nbsp;570 da
* Trillemarka naturreservat, opprettet 13. desember 2002, 43&nbsp;285 da

## Samfunn
### Tettsteder
Rollag kommune har to sentre, Rollag og Veggli. Veggli hadde  innbyggere per . Rollag hadde per 2023 færre innbyggere enn SSBs kriterium for tettsted.

### Befolkning
Kommunen hadde 1 358 innbyggere i 3. kvartal av 2022. Siden 2005 har kommunens innbyggertall sunket, delvis på grunn av kutt i arbeidsplasser på KA Rollag. Kommunen fikk derfor tildelt status som omstillingskommune gjennom Innovasjon Norge i 2012. Programmet varte til 2014.  Omstillingsprosjektet hadde som mål å øke folketallet i kommunen.

### Samferdsel
Fylkesvei 40 er den trafikale hovedaksen gjennom Rollag kommune.

Før nedleggelsen hadde kommunen jernbanedrift ved Numedalsbanen.

### Næringsliv

Rollag kommune har siden 1975 hatt hjørnesteinsbedriften Kongsberg Automotive, avdeling Rollag. En viktig arbeidsplass som har bidratt til arbeidsplasser for kommunens innbyggere. I en ti års periode etter etableringen av fabrikken hadde kommunen en jevn folketallsutvikling.

### Turisme
##### Dresin
I Veggli kan man kjøre dresin på den nedlagte Numedalsbanen. Turen som starter i Veggli og ender på Rødberg i Nore og Uvdal kommune er 33 kilometer lang. Dresin i Veggli har flere ganger fått nasjonal oppmerksomhet . Dresinen ble tradisjonelt brukt for å inspisere jernbanelinjen og var et viktig fremkomstmiddel for operatørene av banen.

##### Rollag bygdetun
Rollag bygdetun er et bygdemuseum som ligger rett ved stavkirken. Tunet består av en rekke eldre hus, og gir gjennom utstillinger et innblikk i både byggeskikk og bygdekultur.

### Kirkebygg

#### Rollag stavkirke
Noen kilometer nord for bygdesenteret ligger Rollag stavkirke, en av landets minste stavkirker. Det er en enskipet stavkirke (*midtmastkirke*), og er antatt bygd på siste halvdel av 1200-tallet, selv om ikke mye er igjen av den opprinnelige kirken. Den eldste skriftlige referansen til kirken er fra 1425. Kirken ligger øst for Numedalslågen, midt mellom Rollag og Veggli tettsteder. Stavkirken, der det arrangeres guiding sommertid. Den er vel verdt et besøk og en hyppig besøkt severdighet, i denne dalen som anses som den mest autentiske *middelalderdalen* i Norge.

### Kulturminner
* Alstadloftet
* Mogen Landhandleri

## Kultur
### Navn og våpen
Kommunevåpenets offisielle beskrivelse er «to oppstigende gullspisser, møtende i øvre skjoldrand, mot rød bakgrunn». Våpenet viser stilisert en varde og er fra 1993.

### Tusenårssted
Rollag stavkirke og området rundt er tusenårssted i kommunen.

## Politikk

Se også utfyllende artikkel: Kommunestyrevalg i Rollag.

### Kommunestyrevalget 2023

## Referanser




## Eksterne lenker
* 
* 
*  Kommunefakta Rollag - Statistisk sentralbyrå
*  Se og gjøre i Rollag 
*  Rollag stavkirke - vegglifjell.no
*  Rollag bygdetun - vegglifjell.no